Bjarni Benediktsson (1970–)

Bjarni Benediktsson  (født 26. januar 1970 i Reykjavík) er en islandsk politiker for det konservative partiet Sjálfstæðisflokkurinn. Fra 11. januar til 30. november 2017 var han Islands statsminister.

Bjarni er utdannet jurist. Han ble valgt til Alltinget første gang i 2003. I 2009 ble han valgt til partileder for  Sjálfstæðisflokkurinn. Han tok over etter Geir H. Haarde. Han ledet sitt parti til seier i alltingsvalget i april 2013.

Etter at de borgerlige partiene vant alltingsvalget i 2013, ble det den 22. mai ble framlagt en regjeringsavtale mellom Sjálfstæðisflokkurinn og sentrumspartiet Framsóknarflokkurinn, der Bjarni ble finans- og økonomiminister i regjeringen under ledelse av statsminister Sigmundur Davíð Gunnlaugsson fra Framsóknarflokkurinn.

Referanser 

Islandske statsministre
Personer fra Reykjavik
Fødsler i 1970